ລາວ ແລະເກົາຫຼີເໜືອ ລົງນາມ ໃນຂໍ້ຕົກລົງ 4 ສະບັບ
ລາວ ແລະເກົາຫຼີເໜືອ ໄດ້ລົງນາມ ໃນຂໍ້ຕົກລົງການແລກປ່ຽນ 4 ສະບັບ ລະຫວ່າງການຢ້ຽມຢາມ ຂອງທ່ານກິມ ຢົງນາມ ປະທານ​ສະພາ​ປະຊາຊົນ​ສູງສຸດ ຂອງເກົາຫລີເໜືອ.
ສປປ ລາວ ແລະເກົາຫຼີເໜືອ ໄດ້ລົງນາມໃນຂໍ້ຕົກລົງ 4 ສະບັບເພື່ອເສີມຂະຫຍາຍການແລກ ປ່ຽນ ທີ່ຮວມທັງດ້ານເສດຖະກິດ ການສຶກສາ ແລະເທັກໂນໂລຈີ ລາຍງານຂ່າວແຈ້ງວ່າ ຂໍ້ຕົກລົງທັງ 4 ສະບັບລະຫວ່າງ ສປປ ລາວແລະເກົາຫຼີເໜືອໄດ້ມີການ ລົງນາມກັນ ໃນພິທີທີ່ຈັດຂຶ້ນຢູ່ສຳນັກງານປະທານປະເທດຫຼືຫໍຄຳ ໃນນະຄອນວຽງຈັນ ພາຍ ໃຕ້ການເປັນສັກຂີພິຍານ ຂອງທ່ານຈູມມະລີ ໄຊຍະສອນ ປະທານປະເທດ ສປປ ລາວ ແລະ ທ່ານກິມ ຢົງນາມ ປະທານສະພາປະຊາຊົນສູງສຸດຂອງເກົາເຫຼົາເໜືອ ທີ່ໄດ້ເດີນທາງໄປຢ້ຽມ ຢາມລາວ ແຕ່ວັນທີ 7 ຫາ 10 ສິງຫານີ້ ຂໍ້ຕົກລົງທັງ 4 ແມ່ນປະກອບດ້ວຍການແລກປ່ຽນທາງດ້ານວັດທະນະນຳ ສັນຍາການຮ່ວມ ມືດ້ານຂ່າວສານເທັກໂນໂລຈີ ບົດບັນທຶກຄວາມເຂົ້າໃຈກ່ຽວກັບການຮ່ວມມືດ້ານການສຶກສາ ແລະສັນຍາການຮ່ວມມືລະຫວ່າງສະພາການຄ້າແລະອຸດສາຫະກຳຂອງປະເທດທັງສອງ ອົງການຂ່າວຂອງທາງການເກົາຫຼີເໜືອອ້າງຄຳເວົ້າທີ່ທ່ານກິມກ່າວ ໃນລະຫວ່າງການພົບປະ ກັບປະທານເທດລາວວ່າ ການພັດທະນາສາຍພົວພັນແບບເພື່ອນມິດກັບລາວ ແມ່ນທ່າທີອັນ ໜັກແໜ້ນຂອງລັດຖະບານເກົາຫຼີເໜືອຢູ່ແລ້ວ ຜູ້ນຳທັງສອງ ຕ່າງກໍໃຫ້ຄຳໝັ້ນສັນຍາວ່າ ຈະ ສືບຕໍ່ເສີມຂະຫຍາຍການຮ່ວມມືຂອງພວກທ່ານຢູ່ໃນເວທີສາກົນ ຄະນະຜູ້ແທນເກົາຫຼີເໜືອ ເດີນທາງໄປເຖິງລາວໃນວັນອັງຄານແລ້ວນີ້ ລຸນຫຼັງການຢ້ຽມຢາມ ຫວຽດນາມເປັນເວລາ 3 ມື້